Volodimir Zelenski a ajuns în Turcia, vineri.
Printre subiectele care vor fi discutate în cadrul întâlnirii se numără o potențială formulă de pace în legătură cu invazia Rusiei în Ucraina, siguranța navigației în Marea Neagră și eliberarea prizonierilor de război ucraineni deținuți de Rusia, ar fi transmis biroul lui Zelenski, informează Reuters, conform G4Media.
Un oficial guvernamental turc a precizat pentru Associated Press că se așteaptă ca Recep Tayyip Erdogan să facă presiuni pentru negocieri cu scopul de a pune capăt războiului.
Totodată, se așteaptă ca el să sublinieze sprijinul său puternic și continuu pentru integritatea teritorială a Ucrainei, a transmis o sursă diplomatică turcă pentru Reuters.